William K. Frankenberg, M.D.,Josiah B. Dodds. Ph.D.,Alms  
W.Fandal  
/University of Colorado Medical Center/   
DENVER DEVELOPMENTAL SCREENING TEST  
MANUAL  
Revised  
1970 Edition  
William K. Frankenburg, M.D., Josiah B. Dodds.Ph.D., Alma  
Fendal:  
/Kolorádói Egyetem Egészségügyi Központ/  
•  
DENVER FEJLŐDÉSI SZŰRŐTESZT  
/Kézikönyv/  
1970. évi javitott kiadás/  
Copyright 1967. 1970.  
Fordította: Polgár Éva, 1978.

1. Hason fejét emeli  
2. Hason 45° -os szögig emeli a fejét  
3. Hason 90°-os szögig emeli a fejét  
4. Karjára támaszkodva mellkasát emeli  
5. Fejét egyenesen tartva ül  
6. Forog  
7. Ülésbe húzza magát anélkül, hogy a feje hátradőlne  
8. Állítva tartja súlyának egy részét  
9. Támasz nélkül ül (támasztás nélkül ül)  
10. Kapaszkodva állva marad, megáll  
11. Kapaszkodva feláll (Állóhelyzetbe húzza magát)  
12. Önállóan felül (Önállóan ül)  
13. Bútorba kapaszkodva jár  
14. Néhány pillanatig áll  
15. Önállóan jár  
16. Lehajol és felegyenesedik  
17. Jól jár  
18. Hátrafelé jár (hátrafelé megy)  
19. Lépcsőn felfele megy  
20. A labdát előre gurítja  
21. Felfele dobja a labdát (feje fölé dobja a labdát)  
22. Egyensúlyoz egy lábon (1 mp-ig egy lábon egyensúlyoz)  
23. Egy helyben ugrik  
24. Háromkerekű biciklin pedáloz  
25. Ugrik (Távolugrás helyből)  
26. Féllábon egyensúlyoz 5 mp-ig (5 mp-ig egy lábon egyensúlyoz)  
27. Féllábon egyensúlyoz 10 mp-ig (10 mp-ig egy lábon egyensúlyoz)  
28. Féllábon ugrál (Egy lábon ugrál)  
28. Talpró1 1ábújjhegyre 1épve jár  
29. Talpról lábujjhegyre lépve jár  
30. Visszapattanó labdát röptében elkapja (Elkapja a visszapattant labdát)  
31. Visszafelé megy sarok-lábujjhegy érintéssel (Sarkon hátrafordul) (kötéltánc hátrafelé)

Nagymozgás  
  
1. Hason fejét emeli  
Bemondás is jó. Hason fektetjük a babát lapos felületen.  
Értékelés: Jó, ha a gyermek egy pillanatra felemeli a fejét úgy, hogy az álla az asztallap (a felület) fölé kerül anélkül, hogy az egyik vagy másik oldalra fordulna.  
  
2. Hason fejét 45°-os szögig emeli  
A gyermeket hason fektetjük lapos felületen.  
Értékelés: Jó, ha a gyermek felemeli a fejét úgy, hogy az arca kb. 45o -os szöget alkosson a lapos felülettel.  
  
3. Hason fejét 90°-os szögig emeli  
Fekszik a gyerek a hasán lapos felületen.  
Értékelés: Jó, ha a gyerek felemeli a fejét és mellkasát úgy, hogy az arca 90o -os szöget alkot a lapos felülettel.  
  
4. Karjára támaszkodva mellkasát emeli  
Fektessük a gyermeket a hasára lapos felületen.  
Értékelés: Jó, ha a gyermek felemeli a fejét és a mellkasát kinyújtott kezére vagy alkaljára támaszkodva, arccal egyenesen előre nyúlva.  
  
5. Fejét egyenesen tartva ül  
Tartsuk a gyermeket ülő helyzetben.  
Értékelés: Jó, ha a gyermek egyenesen feltartja a fejét úgy, hogy nem billen.  (Rossz, ha csak pár pillanatig tartja a fejét és utána a mellére vagy oldalt ejti.)  
  
6. Forog  
Bemondás is jó.  
A vizsgáló nézze meg vagy kérdezze meg, hogy a gyermek fordul-e hátáról a hasára vagy a hasáról a hátára.  
Értékelés: jó, ha a gyerek kétszer vagy többször (nem véletlenül)teljesen átfordul mindkét oldalára, nemcsak az oldalára és vissza.  
7. Ülésbe húzza magát anélkül hogy a feje hátradőlne (Ülőhelyzetbe húzva nem lóg hátra feje)  
Hátára fektetjük. Kezénél vagy csuklójánál fogva szelíden ülőhelyzetbe húzzuk. Nem szabad gyorsan húzni, nehogy a feje hátul maradjon.  
Értékelés: Jó, ha a feje egyetlen pillanatig sem lóg hátra,  
amíg felhúzzuk.  
  
8. Állítva tartja súlyának egy részét  
Állítsuk föl úgy, hogy a lába az asztalon legyen. Lassan lazítsuk meg a fogást, de ne engedjük el teljesen.  
Értékelés: Jó: ha a gyermek rövid ideig tartja súlyának nagy részét a lábán. Ha a gyermek megfeszíti a lábát; hogy tartsa magát elfogadjuk de megjegyezzük, hogy a lábait mereven tartotta.  
Támasz nélkül ül (Támasztás nélkül ül) •  
Tartsuk a gyermeket ülő helyzetben az asztalon. Győződjünk meg róla. hogy nem eshet le, majd lassan engedjük el.  
Értékelés: Jó, ha 5 mp-is vagy tovább ül egyedül. A gyermek kezét a lábára vagy az asztalra teheti támasztékul.  
  
10. Kapaszkodva állva marad, megáll (kapaszkodva  áll)  
Bemondás is jó. Állítsuk fel a gyermeket, hogy meg tudjon kapaszkodni egy tárgyban(nem emberben).  
Értékelés: Jó, ha e gyerek 5 mp-ig vagy tovább áll kapaszkodva. He nem csinálja, kérdezzük meg a szülőt.  
11. Kapaszkodva feláll (Állóhelyzetbe húzza magát) Bemondás is jó. Nézzük meg vagy kérdezzük meg a szülőt, hogy fel tud-e állni egy szilárd tárgyba kapaszkodva (pl. ágyrács, székláb, asztal), anélkül, hogy valaki segítene neki.  
Értékelés: jó, ha a gyerek fel tud állni.  
12. Önállóan felül (Önállóan ül)  
Bemondás is jó. Nézzük meg vagy kérdezzük meg, hogy a gyermek fel tud-e ülni.  
Értékelés: Jó, ha igen, akár látjuk, bemondásra.   
13. Bútorba kapaszkodva jár  
Bemondás is jó. Nézzük meg vagy kérdezzük meg, hogy a gyermek tud-e járni bútorba kapaszkodva.  
Értékelés. Jó, ha tud.  
14. Néhány pillanatig áll  
Bemondás is jó. Állítsuk a földre a gyermeket. Amikor úgy látjuk, hogy az gyensulyát megtalálta, engedjük el.   
Értékelés: Jó, ha megáll egyedül kettő vagy több mp-ig. Ha nem, kérdezzük meg a szülőt, hogy képes-e rá.  
15. Önállóan jár  
Bemondás is jó. Állítsuk a földre a gyermeket. Ha úgy látjuk, hogy megvan az egyensúly, engedjük el.  
Értékelés: Jó, ha legalább 10 mp-ig megáll önállóan. Ha nem látjuk kérdezzük meg.  
  
16. Lehajol és felegyenesedik  
  
Bemondás is jó. Amikor a gyermek támaszték nélkül, önállóan áll a földön, tegyünk elé egy kis játékot a földre és mondjuk, hogy vegye fel.  
Értékelés: jó, ha le tud hajolni a játékot felvenni és felegyenesedni.  
  
17. Jól jár  
Bemondás is jó. Nézzük meg, hogy jó-e az egyensúlya és ritkán esik el járás közben.  
Értékelés: Jó, ha nehézség nélkül jár és nem billen egyik oldaláról a másikra. Ha nem csinálja kérdezzük meg.  
  
18. Hátrafelé jár (hátrafelé megy)  
Bemondás is jó. Mondjuk a gyermeknek, hogy menjen hátrafelé.  
A vizsgáló megmutatja neki, hogy kell.  
Értékelés: Jó, ha 2 v, több lépést megy hátra. Ha nem látjuk, kérdezzük meg e szülőt, hogy megye otthon hátra felé, pl. amikor egy játékot húz.  
  
19.Lépcsőn felfele megy  
Bemondás is jó. Kérdezzük meg a szülőt, hogy jut föl a gyermek a lépcsőn.  
Értékelés: jó, ha felfele lép és nem mászik. Kapaszkodhat a falba vagy a korlátba, de emberbe nem.  
  
20. A labdát előre gurítja  
Bemondás is jó. Rakjunk egy labdát 15 cm-re az álló gyerek elé. Mondjuk, hogy rúgjon bele. Megmutatjuk hogyan kell.  
Értékelés: Jó, ha belerúg úgy, hogy nem kapaszkodik semmibe (ha a fonákjáról találja el a labdát, rálép vagy megkapaszkodik, nem fogadható el). Ha nem látjuk, kérdezzük meg, hogy rúg-e otthon egy hasonló méretű labdát a gyerek fele.  
21. Felfelé dobja a labdát (Feje fölé dobja a labdát)  
Mondjuk a gyereknek, hogy dobja a labdát a vizsgálónak alulról felfelé dobva. Meg lehet mutatni hogyan kell.  
Értékelés: elfogadjuk, hogy a gyerek legalább 92 cm-re áll a vizsgálótólé a vizsgálótól egy  karnyújtásnyira a térde és az arca közötti magasságba dobja. Nem fogadjuk el, ha a gyermek nem hajlandó a vizsgáló felé dobni a labdát, hanem állandóan a vele ellentétes irányba dob.  
  
22.Egyensúlyoz egy lábon (1mp-ig egy lábon egyensúlyoz)  
3 esetből 2-szer. Megmutatjuk a gyermeknek, hogyan kell egy lábon állni támasz nélkül. Háromszor kell próbálnia.  
Értékelés: Jó, ha a három próbából kétszer sikerül legalább 1 mp-ig egy lábon állnia.  
  
23. Egy helyben ugrik (Helyben ugrás)  
Mondjuk a gyermeknek, hogy ugráljon. Meg is mutathatjuk neki. Értékelés: Jó, ha a gyermek egy időben mindkét lábát felemeli  
a földről mérhető távolságra. Nem kell ugyanoda visszaérkeznie oda ahonnan indult. Nem futhat ugrás előtt, nem is kapaszkodhat semmibe.  
24. Háromkerekű biciklin pedáloz (Triciklit hajt lábbal) Bemondás alapján elfogadható.  
Kérdezzük meg a szülőt tud-e a gyerek triciklit hajtani.  
Értékelés: Jó, ha a szülő bemondása szerint legalább 3 m-t  
előre tudja hajtani e triciklit sima talajon. (Nem fogadjuk el, ha lejtőn lefelé tudja hajtani.) Ha nem volt alkalma triciklit hajtani, a bejegyzés N.O. (Nem volt alkalma.)  
  
25. Távolugrás helyből  
Egy tesztlapot teszünk a padlóra és megmutatjuk a gyermeknek, hogy kell helyből átugrani (20 cm),és felszólítjuk, hogy ugorjon át. Háromszor próbálhat.  
Értékelés: Elfogadjuk, ha egyszer, mindkét lábbal együtt átugorja a tesztlapot. (Ha csak egy lábbal ugorja át, nem jó.)  
  
26. Féllábon egyensúlyoz 5 mp-ig  
Megmutatjuk a gyermeknek, hogy kell féllábon állni kapaszkodás nélkül és felszólítjuk, hogy csinálja. Ha lehet, órával mérjük Háromszor kell próbálnia.  
Értékelés: Jó, ha a 3 esetből 2 alkalommal legalább 5 mp-ig áll féllábon.  
  
27. Féllábon egyensúlyoz 10 mp-ig (10 mp-ig tud egy lábon egyensúlyozni)  
Megmutatjuk, hogy kell féllábon állni kapaszkodás nélkül, azután vele csináltatjuk. Ha lehet, órával mérjük. Háromszor próbálkozhat.  
Értékelés: Jó, ha három esetből kétszer legalább 10 mp-ig áll féllábon.  
  
  
28. Féllábon ugrál(Egy lábon ugrál)  
Megmondjuk a gyermeknek, hogy ugráljon féllábon. Meg is  
mutatjuk neki, hogy kell.  
Értékelés: Jó, ha a gyermek legalább kétszer egymásután ugrál féllábon, akár helyben, akár távolságra úgy, hogy nem kapaszkodik semmibe.  
Talpról lábujjhegyre lépve járj  
(Kötéltáncos járás - hátul levő láb ujjai érintik az elől  
levő láb sarkát)  
29. Mutassuk meg a gyermeknek ezt a járást, a hátul levő láb ujjai érintik az elől levő láb sarkát; - így járjunk 8 lépést (hasonlíthatjuk a kötéltáncoshoz is). Ha a gyermek nem próbálja, mutassuk meg még egyszer. Háromszor kell próbálkozzon.  
Értékelés: Jó, ha a gyermek négy vagy több lépést egyenes vonalban tesz meg úgy, a sarka legfeljebb 2 cm-re lehet a másik láb ujjától és a három próbálkozásból két esetben sikeres.  
  
30. Visszapattanó labdát röptében elkapja (Elkapja a visszapattanó labdát).  
A vízsgáló kb. 92 cm-re szemben áll e qyermekkel és egy labdát a padlóhoz dob, hogy az visszapattanjon a gyerek nyaka és dereka közötti magasságban. Felszólítjuk a gyermeket, hogy  kapja el a labdát. Háromszor próbálkozzék.  
Értékelés: Jó, ha a három esetből kétszer egy vagy két kézzel elkapja a labdát.  A testéhez is szoríthatja, de nem karral, csak kézzel. (Ha csak a karját használja, nem fogadható el.)  
  
31. Visszafele megy sarok lábujj érintéssel  
(kötéltánc hátrafelé) (Sarkon hátra fordul)  
Megmutatjuk, hogyan kell az egyik lábát szorosan n másik mögé tenni úgy, hogy a lábujjak érintsék az elől levő láb sarkát és így hátrafelé menni (kötéltánc hátrafelé). A gyermek háromszor próbálja meg.  
Értékelés: Jó, ha egyenesen megy hátrafelé legalább négy lépést és a \_sarok és ujjak közti távolság nem több két és fél cm-nél és háromszori próbálkozásból kétszer sikerül.

Beszéd

1. Csengőre reagál
2. Vokalizál – sírás nélkül
3. Nevet
4. Visít
5. Hang felé fordul
6. Nem specifikus pa-pa vagy ma-ma (Nem specifikus dada vagy mama)
7. Beszédhangokat utánoz
8. Specifikus pa-pa és ma-ma
9. A pa-pa-n és ma-ma-n kívül másik 3 szó (3 szó dada és mamán kívül)
10. Két különböző szót használ
11. Rámutat egy megnevezett testrészre (Egy megnevezett testrészt megmutat)
12. Megnevez egy képet (1 képet megnevez)
13. Utasítást követ (három felszólításból kettőt teljesít)
14. Többesszámot használ
15. Megmondja a vezeték és keresztnevét
16. Megérti: fázik (hideg), fáradt, éhes
17. Megérti a ragokat, prepoziciókat névutókat (3 prepoziciót megért)
18. Felismeri a színeket (3 szint felismer)
19. Ellentétes analógiák (Ellentét és analógia)
20. Meghatároz szavakat (6 szót meghatároz)
21. Miből van? (Fogalmaz)

Beszéd

1. Csengőre reagál  
Úgy tartjuk a csengőt, hogy a gyermek ne lássa (oldalt, kissé a füle mögött) Csendesen megrázzuk. Ha a gyerek nem mutatja, hogy észrevette, próbáljuk meg még egyszer a kísérlet folyamán.  
Értékelés: Megfelel, na a gyermek bármilyen módon mutatja, hogy hallotta a csengőt, pl. szemmozgás, légzés tempójának megváltozása,    vagy bármi egyéb változás a viselkedésében.

2. Vokalizálás - sírás nélkül  
Bemondásra elfogadható. A kísérlet alatt figyeljük, hogy ad-e más hangokat, mint sírást, pl. gőgicsél.  
Értékelés: Megfele1, ha a    gyermek ad más hangokat is mint a sírás. Ha nem halljuk, kérdezzük meg a szülőt, hogy csinálja-e.

3. Nevet  
Bemondásra elfogadható.  
Figyeljük a kísérlet alatt, hogy nevet-e hangosan.  
Értékelés: Jó, ha csiklandozás nélkül nevet hangosan. Ha nem halljuk, kérdezzük meg a szülőt, hogy csinálj-e a gyermek.  
  
4. Visít  
Bemondásra elfogadható.  
Figyeljük, hogy a kísérlet folyamán a gyermek ad-e vidám, magas visító hangokat.  
Értékelés: Elfogadható, ha a gyermek ad ilyen hangokat. Ha nem, kérdezzük meg a szülőt.

5. Hang felé fordul  
Ha a gyermek a szülő ölében vagy ez asztalon a szülővel szemben ül, közelítsük meg a gyermek mindkét fülétől legfeljebb 20 cm-re. Suttogjuk a gyermek nevét többször, de ügyeljünk, hogy a lélegzetünk ne érje a gyermeket, mert akkor arra fordulhat és nem a hang felé. Legfeljebb három próba.  
Értékelés: Jó, ha a gyermek a hang irányába fordul.  
  
6. Nem specifikus pa-pa vagy ma-ma (Nem specifikus dada vagy mama)  
Bemondásra elfogadható.  
Figyeljük, mondja-e a gyermek, hogy pa-pa, vagy ma-ma a kísérlet folyamán.  
Értékelés: Elfogadjuk, hogy akár pa-pa-t akár ma-ma-t mond.  
Nem kell hogy egy szülőre vonatkoztassa. Ha nem halljuk, kérdezzük  
meg e szülőt.

7. Beszédhangokat utánoz  
Bemondásra elfogadható. Figyeljük meg, hogy a gyermek utánozza-e a szülő vagy a vizsgáló által kiadott hangokat.  
Értékelés: Elfogadható, ha a gyermek olyan hangokat hallott, mint amilyeneket a megelőző percben hallott. Ha nem halljuk, kérdezzük meg a szülőt.

8. Specifikus pa-pa és ma-ma (Specifikus dada és mama)  
Bemondásra elfogadható.  
Figyeljük meg, hogy a gyermek mondja-e az apjának pa-pa vagy  
az anyjának, hogy ma-ma a kísérlet alatt.  
Értékelés: Elfogadjuk, ha e gyermek akár pa-pá-t akár a ma-má-t helyesen használja az apjára vagy anyjára. Ha nem halljuk, kérdezzük meg a szülőt.  
  
  
14.oldal  
gyermek a saját kedvenc állatának a nevét mondja, ha az van a képen.(Micu vagy vau-vau nem fogadható el)

13. Utasítást követ ( Három felszólításból kettőt teljesít)  
A vizsgáló mondja a szülnek, hogy ne mozduljon, majd egy  
kockát ad a gyermeknek. A következő utasításokat: adja neki (egyszerre csak egyet):  
„Add a kockát anyunak”  
„Tedd a kockát az asztalra”  
"Tedd a kockát a padlóra"  
  
A vizsgáló és a szülő ne segítsen a gyermeknek azzal, hogy az anyjára néz, vagy rámutat az anyára, vagy a padlóra.  
Értékelés: Elfogadjuk: ha a három utasításból kettőt helyesen teljesít.

14. Többesszámot használ  
Bemondásra elfogadható.   
Egy asztalra, ahol más nincs, három kockát rakunk a gyermek elé. Megkérdezzük: „Mik ezek?”  
Értékelés: Jó, ha a gyermek azt mondja, hogy kockák - „k”-val jelezze, hogy több van mint egy. Ha nem halljuk, kérdezzük meg a szülőt, hogy a gyermek használja-e a többesszám jelét, ha több van valamiből. Nem kell hogy tisztán ejtse a „k”-t, de tudnia kell megmondani a különbséget egy és az egynél több között.

15. Megmondja a vezeték és keresztnevét  
Bemondásra elfogadható.  
Kérdezzük meg a gyermeket: "Hogy hívnak?" Ha csak a keresztnevét mondja, kérjük, hogy mondja meg a családnevét is vagy mindkettőt.  
Értékelés: Jó, ha a gyermek érthető (ha nem is tökéletesen ejtett neveket mond. A becenév elfogadható keresztnévnek. Ha nem halljuk kérdezzük meg a szülőt, hogy a gyermek magától meg tudja-e mondani a keresztnevét vagy becenevét és vezetéknevét.  
  
16. Megérti: fázik (vagy hideg), fáradt, éhes  
A gyermeknek a következő kérdéseket tesszük fel, egyszerre egyet: „Mit csinálsz, ha fáradt vagy?” (aludni megyek, leülök, pihenek)  
'Mit csinálsz, ha fázol?' (kabátot veszek, bemegyek, meggyújtom a kályhát). Nem fogadható el, ha a gyermek azt feleli: köhögök, gyógyszert kapok vagy bármi mást mond, ami arra vonatkozik, hogy megfázott. Ebben az esetben nem értette a kérdést.  
„Mit csinálsz, ha éhes vagy?”(eszem, vacsorázom, kérek valamit enni.)  
Értékelés: Elfogadható, ha gyerek logikusan felel a három kérdésből kettőre. Néhány jó válaszra adtunk példát.  
  
17. Megérti a ragokat, prepozíciókat, névutókat  
(három prepozíciót megért)  
A vizsgáló figyelmeztesse a szülőt, hogy ne mozogjon, majd adjon a gyermeknek egy kockát. Utasítsuk a következőkre,  
egyszerre csak egy dolgot kérünk tőle:  
„Tedd e kockát az asztalra!"  
„Tedd a kockát az asztal alá”  
„Tedd a kockát anyu széke elé!”  
„Tedd a kockát anyu széke mögé!"  
A rossz reagálást nem javítjuk ki. Értékelés: elfogadjuk, hogy a gyermek a 4 utasításból hármat jól teljesít.  
  
18. Felismeri a színeket (3 színt felismer)  
Bemondásra elfogadható. Egy piros, kék, zöld és sárga kockát leteszünk a gyermek elé   
az asztalra. Kérjük a gyermeket, hogy mutasson a pirosra, vagy adja oda, aztán a   
kékre, stb. Ha a gyermek a kockát a vizsgálónak adja vissza kell tenni  
az asztalra, csak azután kérni a következőt. Nem közöljük a gyermekkel, hogy jó-e a válasza   
és nem kell megnevezníe a színeket.  
Értékelés: Jó, ha 4 színből 3 jót választ. Ha nem csinálja, kérdezzük meg a szülőt.  
  
19. Ellentétes analógiák  
Ügyeljünk, hogy a gyermek odafigyeljen, majd egy-egy   
mondatot mondunk egymásután - megvárjuk, amíg a gyermek kiegészíti.  
'A tűz forró, a jég.....,' (hideg, hűvös, fagyos; nem vizes, olvad vagy víz)  
"Mama nő, papa....."(férfi. Nem papa, fiú, férj)  
'A ló nagy, az egér ..... "(kicsi, apró, pici)  
Ha kell, mindegyik mondatot háromszor meg lehet ismételni.  
Értékelés: Jó, ha a három analógiából kettőre helyes ellentétes szót mond a gyermek.  
20. Meghatároz szavakat (5 szót meghatároz)  
A gyermek figyeljen a vizsgálóra. Azt mondjuk neki:   
"Fogok mondani egy szót és te megmondod mi az." Egy szót kérdezünk  
egy időben. "Mi a labda/ tó/ íróasztal/ ház/ banán/ függöny/ plafon/ sövény/ járda?"  
Mindegyik szót háromszor meg lehet kérdezni. Várjuk meg a választ minden szó után.  
Értékelés: Jó, ha a 9 szóból hatot meghatároz a következők szerint:   
1. használat, 2. forma, 3. amiből készül, vagy 4. általános kategória. Pl. a banán "gyümölcs" és  
nem sárga vagy banánhéj  
  
21. Miből van? (Fogalmaz)  
Ha a gyermek figyel, kérdezzük sorba a következőket (egyszerre csak egy kérdést):  
    "Miből van a kanál?"  
    "Miből van a cipő?"  
    "Miből van az ajtó?"  
Meg kell várni a gyermek válaszát minden kérdés után. Lehet a kérdést háromszor ismételni, ha kell.  
Értékelés: Jó, ha a gyermek ezt feleli:  
A kanál fémből (vagy egy bizonyos fémből), műanyagból, vagy fából van.  
A cipő bőrből, gumiból vagy szövetből van (rossz válasz a műanyag és fa).  
Az ajtó fából vagy fémből van.  
  
19.old

Finom (alkalmazkodó) mozgás  
  
1. Középpontig követ   
2. Szimmetrikus mozgások  
3. Követ a középvonalon túl  
4. 180 fokot követ  
5. Kezek együtt  
6. Megragadja a csörgőt   
7. Nézi a mazsolát  
8. Tárgy után nyúl  
9. Ülve nézi a fonalat  
10. Ülve fog két kockát  
11. Gereblyéző kézmozdulattal eléri a mazsolát  
12. Kockát egyik kezéből a másikba rakja  
13. Egymáshoz ütögeti a kezében tartott kockákat  
14. A hüvelyk és mutatóujj segítségével markol  
15. Tisztán csipeszfogással fogja meg a mazsolát  
16. Spontán firkál  
17. Két kockából torony  
18. Torony négy kockából  
19. Torony 8 kockából  
20. Függőleges vonalat utánoz   
21. Spontán kiönti a mazsolát az üvegből   
22. Kiönti a mazsolát az üvegből, miután megmutatták, hogy kell  
23. Hidat utánoz  
24. Kiválasztja a hosszabb vonalat  
25. Kört másol  
26. Bemutatott négyszöget utánoz  
27. Keresztet másol  
28. Embert rajzol 3 részben  
29. Négyszöget másol  
30. Embert rajzol hat részben

Finom (alkalmazkodó) mozgás  
  
1. Középpontig követ   
A gyermeket a hátára fektetjük. (Ebben a korban az arcát  
egyik vagy másik oldalra fordítja. A piros fonalat a gyermek   
arca elé tartjuk kb. 15 cm távolságban. Megrázzuk, hogy  
felhívjuk a gyermek figyelmét rá, majd lassan ívben, ill.  
félkörösen a gyermek közepe fölött a másik oldalra hozzuk.  
Meg lehet állni, hogy ismét megragadjuk a gyermek figyelmét,  
aztán folytatjuk az ívet. Háromszor ismételhető - figyeljük  
közben a gyermek fejének és szemének mozgását.  
Értékelés: Megfelelő, ha a gyermek az ív középpontjáig követi a fonalat csak a szemével,   
vagy a fejével és a szemével is. Győződjünk meg róla, hogy a gyermek felfigyel-e a fonalra és  
nem követte, ebben az esetben az értékelés negatív.  
  
2. Szimmetrikus mozgások  
A háton fekvő vagy a szülő által tartott gyermek láb és kar mozgásait figyeljük.   
Értékelés: Jó, ha a gyermek egyformán mozgatja karját és lábát  
(Nem jó, ha az egyik kar vagy láb nem mozog annyira, mint a másik.)  
  
3. Követ a középvonalon túl  
A gyermeket a hátára fektetjük, a piros fonalat 15 cm-re  
az arca elé tartjuk. Megrázzuk, hogy a gyermek felfigyeljen rá,   
majd lassan ívben a gyermek közepe fölött áthúzzuk a másik  
oldalra. Meg lehet állítani, hogy a gyermek ismét figyeljen,  
és aztán folytatni az ívet. Háromszor meg lehet csinálni:  
figyelni a gyermek fej és szem mozgását.  
  
Értékelés: Jó, ha a gyermek az ív közepén túl követi a fonalat  
szemmel, vagy fejjel és szemmel is. Meggyőződünk róla, hogy felfigyelt-e a  
fonalra és nem követte - ebben az esetben az eredmény negatív  
  
4. 180 fokig követ  
A gyermek a hátán fekszik. A fonalat 15 cm-re tartjuk az arca  
elé. Megrázzuk, hogy felfigyeljen rá, majd lassan ívben a  
gyermek egyik oldaláról a másikra húzzuk a gyermek közepe  
fölött. Meg lehet állni és aztán folytatni az ívet, hogy a  
gyermek ismét felfigyeljen. Háromszor meg lehet ismételni  
a műveletet és figyelni a gyermek fejének és szemének mozgását.  
Értékelés: Jó, ha a gyermek fejjel és szemmel is követi a teljes ívet egyik oldaltól a másikig.  
  
5. Kezek együtt   
Bemondásra elfogadható. Figyeljük, hogy a gyerek összeérinti-e  
a kezét teste közepének magasságában. Ha nem lehet  látni,   
kérdezzük meg a szülőt, hogy megtette-e.  
Értékelés: Megfelel, ha a gyermek összeérinti az ujjait a teste   
közepének magasságában. Nem fogadható el, ha ez csak akkor  
történik, ha a szülő a karjában tartja és a kezeit összeteszi.  
  
6. Megragadja a csörgőt   
Ha a gyermek az asztalon fekszik a hátán, vagy a szülő fogja  
a karjában, tegyünk le egy csörgőt úgy, hogy érintse a gyermek  
ujjainak hegyét vagy hátát.  
Értékelés: Jó, ha a gyermek néhány másodpercre megragadja a csörgőt.  
  
7. Nézi a mazsolát  
A gyermeket úgy tartsa a szülő az ölében, hogy a kezeit az asztalra tudja tenni. Ejtsünk le egy mazsolát a gyermek előtt, hogy könnyen elérhesse. (Olyan felületre kell ejteni, amin jól látszik, pld. fehér papírra). A vizsgáló rámutathat a mazsolára,   
vagy hozzáérhet, hogy a gyermek figyelmét felkeltse.  
Nézzük, hogy ránéz-e a gyermek a mazsolára.  
Értékelés: Megfelelő, ha a gyermek a mazsolára néz. (Nem jó, ha a mutató kézre, vagy ujjakra néz.)  
  
8. Tárgy után nyúl  
Bemondásra elfogadható. A gyermeket úgy tartsa a szülő ölben,  
hogy a könyöke egy vonalban legyen az asztallappal és így  
könnyen az asztalra tudja tenni a kezét. (Egy játékot, pld. a csörgőt) az asztalra tesszük  
a gyermek számára elérhető távolságban és azt mondjuk, hogy vegye fel.  
Értékelés: Jó, ha a játék után nyúl. Nem kell, hogy elérje,  
vagy felvegye. Ha nem derül ki, kérdezzük meg a szülőt, hogy tett-e a gyermek ilyent.  
  
9. Ülve nézi a fonalat  
Amíg a gyermek a szülő ölében ül, mutassuk meg neki a piros  
fonalat. Ha ránéz, ejtsük úgy el, hogy kiessen a látóköréből.  
A vizsgáló ne mozdítsa a karját vagy kezét, csak a fonalat  
engedje el.  
Értékelés: Jó, ha a gyermek továbbra is arra néz, amerre  
eltűnt a fonal, vagy megpróbálja megnézni, hova lett.  
  
  
10. Ülve fog két kockát  
Bemondásra megfelel. Tegyünk két kockát az asztalra a gyermek elé. Mondjuk neki szavakkal, vagy  
jelezzük mozdulatokkal, hogy vegye fel a kockákat, ne adjuk oda neki.  
Értékelés: Megfelel, ha a gyermek felvesz 2 kockát és egyet  
tart egy-egy kezében egyszerre. Ha nem csinálja, kérdezzük  
meg a szülőt, hogy felvesz-e a gyermek két tárgyat ilyen módon.  
  
11. Gereblyéző kézmozdulattal eléri a mazsolát  
A gyermek a szülő ölében ül, úgy hogy a kezét az asztalra  
tudja tenni. Leejtünk egy mazsolát a gyermek előtt, elérhető  
távolságban. (Jól látható felületre ejtsük, pl. fehér papírra).   
A vizsgáló rámutathat vagy megérintheti a mazsolát,  
hogy a gyermek odafigyeljen. Figyeljük, hogyan veszi fel.  
Értékelés: Jó, ha a gyermek gereblyéző mozdulattal felveszi  
a mazsolát. Győződjünk meg róla, hogy nem azért tudta felvenni,  
mert ragadnak az ujjai. Az is jó, ha mutató és hüvelykujjával  
vagy csipesz-szerű fogással veszi fel.  
  
12. Kockát egyik kézből a másikba rakja  
Bemondásra elfogadható. Figyeljük meg, hogy a gyermek egyik  
kezéből a másikba teszi-e a kockát. Ezt úgy lehet előidézni,  
hogy a vizsgáló egy kockát ad a gyermeknek és aztán egy másodikat   
ugyanabba a kézbe akar adni, amelyikben már van egy.  
A gyermek gyakran átteszi a kockát a másik kezébe, hogy a másodikat elvehesse.   
Értékelés: Jó, ha a gyermek a másik kezébe átteszi a kockát és ehhez  
nem használja a száját, a testét vagy az asztalt. Ha ez nem látható, kérdezzük meg a szülőt,   
hogy nem szokott-e a gyermek kis tárgyakat egyik kezéből a másikba áttenni.  
(Hosszú tárgyak, pld. kanál vagy nyeles csörgő nem számít.)  
  
  
13. Egymáshoz ütögeti a kezében tartott kockákat  
Bemondásra elfogadható.  
A gyermek mindkét kezébe kockát teszünk. A vizsgáló biztathatja a gyermeket,  
hogy üsse őket, mutatva a mozdulatot, de nem nyúlhat a gyermek kezéhez és  
nem ütögetheti helyette.  
Megmutatni a saját kezével lehet, a gyermekével nem.  
Értékelés: Elfogadható, ha a gyermek önmaga előtt összeüti a  
kockákat. Ha nem derül ki, kérdezzük meg a szülőt, hogy összeütött-e már e gyermek játékokat így.  
  
14. A hüvelyk és mutatóujj segítségével markol  
A gyermeket úgy tartsa a szülő ölében, hogy kezét az asztalra tudja tenni.  
Leejtünk egy mazsolát a gyermek előtt könnyen elérhető távolságban. (Jól látható felületre, hozzá  
is érhet, hogy figyelmét felhívja a gyermeknek. Nézzük, hogyan veszi fel.  
Értékelés: Jó, ha a gyermek úgy veszi fel a mazsolát, hogy a  
hüvelykujját és egy másik ujját összehozva használja. A csipeszfogás is jó.  
  
15. Tisztán csipeszfogással fogja meg a mazsolát  
(Mazsolát hüvelyk és mutatóujja közé fogja)  
A szülő ölében érje el az asztalt, hogy rá tudja tenni a kezét. Egy mazsolát ejtünk el előtte könnyen  
elérhető távolságban. (Kontrasztos felületre, pld. fehér papírra.)  
A vizsgáló rámutathat a mazsolára, vagy hozzáérhet, hogy a gyerek figyeljen rá.  
Nézzük, hogyan veszi fel a mazsolát.  
Értékelés: Jó, ha a gyermek az egész kezével közelíti meg a mazsolát és a hüvelyk és mutatóujj  
végével veszi fel.  
  
16. Spontán firkál  
Bemondásra elfogadható. Egy darab papírt és egy ceruzát a gyermek elé rakunk az asztalon   
elérhető távolságban. A vizsgáló a gyermek kezébe is adhatja a ceruzát.  
Értékelés: Megfelel, ha a gyermek egy vagy két jelet céltudatosan csinál a papíron.   
(Nem fogadható el a véletlenül húzott jel vagy a papír döfködése.) Ha nem firkál, kérdezzük meg  
a szülőt, hogy firkál-e a gyermek segítség nélkül.  
  
17. Két kockából torony   
Kockákat teszünk az asztalra a gyermek elé. A vizsgáló biztathatja, hogy tegye őket egymásra,  
amilyen magasra tudja. Meg lehet mutatni, hogy kell és/vagy a kezébe is lehet adni a kockákat.  
(A nagyon fiatal gyermeket megzavarhatja a sok kocka és könnyebben teljesíti a feladatot,  
ha egyszerre csak egy kockát kap.) Háromszor próbálkozhat.  
Értékelés: Megfelelő, ha a gyermek egy kockát úgy tesz a másikra, hogy nem esik le.  
  
18. Torony négy kockából  
Kockákat helyezünk a gyermek elé az asztalra. A vizsgáló biztatja, hogy tegye őket egymásra,  
amilyen magasra csak tudja. Megmutatja, hogy kell és/vagy odaadja neki a kockákat.  
Háromszor próbálkozhat a gyermek.  
Értékelés: Jó, ha négy kockát úgy tesz egymásra, hogy nem esnek le.  
  
19. Torony 8 kockából  
Kockát teszünk a gyermek elé az asztalra. A vizsgáló bíztathatja, hogy tegye őket egymásra, amilyen  
magasra csak tudja. Megmutatja, hogy és/vagy odaadja neki a kockákat.  
Háromszor próbálkozhat.  
Értékelés: Jó, ha a gyermek 8 kockát úgy egyensúlyoz egymáson, hogy nem esnek le.  
  
20. Függőleges vonalat utánoz (30 fokon belül)  
A gyermeket úgy ültetjük az asztalhoz, hogy kényelmesen írhasson. Papírt és ceruzát teszünk eléje,  
és azt mondjuk, hogy rajzoljon olyan vonalakat, mint a vizsgáló. Megmutatjuk, hogy kell függőlegeseket  
rajzolni. Vigyázzunk, hogy a vonal a gyermek számára valóban függőleges helyzetbe legyen. Nem   
vezetjük a gyermek kezét.  
Értékelés: Jó, ha a gyermek egy vagy több, legalább 2,5 cm hosszú vonalat húz, ami nem tér el több,  
mint 30 fokkal a függőlegestől. Nem kell, hogy teljesen egyenes vonalak legyenek.  
  
21. Spontán kiönti a mazsolát az üvegből (Spontán kiveszi a mazsolát)  
Egy mazsolát teszünk az üvegbe és azt mondjuk a gyereknek, hogy szedje ki.  
Értékelés: Jó, ha a gyermek kiönti anélkül, hogy megmutatnánk, hogyan kell.  
  
22. Kiönti a mazsolát az üvegből, miután megmutatták, hogyan kell  
(Bemutatásra kiveszi a mazsolát az üvegből)  
Először nézzük meg, hogy a gyerek megcsinálja-e spontánul.  
Tegyünk egy mazsolát az üvegbe és mondjuk a gyermeknek, hogy szedje ki.  
Ha nem 9nti ki magától, megmutatjuk neki kétszer-háromszor.  
Értékelés: Jó, ha kiönti a mazsolát az üvegből, vagy magától,  
vagy miután megmutatták neki, hogyan kell. (Ha közvetlenül  
szájába önti, vagy ujjal kaparja ki az üvegből, nem fogadható el.)  
  
23. Hidat utánoz  
A vizsgáló azt mondja a gyermeknek, hogy figyelje meg, hogyan  
épít hidat. Két kockát egymás mellé teszünk úgy, hogy egy  
kockányinál kevesebb helyet hagyunk köztük és egy harmadikat  
rájuk teszünk úgy, hogy eltakarja a nyílást. Azután a vizsgáló három  
kockát ad a gyermeknek és felszólítja, hogy ugyan ilyen hidat építsen.  
A mintahidat állva kell hagyni , hogy a gyermek lemásolhassa.  
A nyílásra nem hívjuk fel a figyelmét.  
Értékelés: Jó, ha a gyermek lemásolja a vizsgáló által épített hidat.  
Ha két alsó kocka összeér, megkérdezzük, hogy ugyanolyan ez a híd,  
mint az enyém? Ha a gyermek hídja nem jó nem szabad megmondani, hogyan kell a hibát kijavítani.  
  
24. Kiválasztja a leghosszabb vonalat  
Megmutatjuk a párhuzamos vonalat a tesztlap hátán és megkérdezzük, melyik vonal hosszabb.   
Amikor a gyermek rámutat arra a vonalra, amit hosszabbnak gondol felülről lefelé fordítjuk a   
lapot és megint megkérdezzük legalább háromszor ismételjük.  
Értékelés: Jó, ha 3-szor egymásután a jó vonalat választja.  
Ha nem sikerül, még háromszor meg kell próbálni. Ha hat próba közül ötben a jót választja,  
elfogadható. Csak az számít, ha 3 alaklomból 3-szor vagy 6 alkalomból 5-ször jót választ.  
  
25. Kört másol  
Megmutatja a tesztlap hátán a kört. Nem nevezzük meg, nem húzzuk rajta végig a ceruzát vagy az ujjunkat,  
hogy megmutassuk, hogy rajzolják. Azt mondjuk a gyermeknek, rajzoljon ugyanolyat, mint a képen.  
Értékelés: Jó, minden zárt forma, amit nem folytonos körmozgásokkal firkált.  
  
26. Bemutatott négyszöget utánoz  
Először próbáljuk ki, hogy le tudja-e másolni képről előrajzolás nélkül. Megmutatjuk a négyszöget a tesztlap  
hátán. Nem nevezzük meg és nem húzzuk utána ceruzával, vagy ujjunkkal. Azt mondjuk a gyermeknek,   
hogy rajzoljon ugyanolyat. Ha nem tudja lemásolni a rajzot, a vizgáló megmutatja, hogyan kell rajzolni:  
mindig két-két szemben lévő oldalát rajzoljuk meg és nem folyamatosan egy mozdulattal, mert akkor  
a gyerek kereknek nézheti.  
  
  
Értékelés: Jó, ha négy derékszögű sarokkal rajzolja meg a  
formát. A vonalak túlmehetnek egymáson, de a szögek nagyjából  
legyenek derékszögek, ne legyenek legömbölyítve, vagy hegyesek.  
  
27. Keresztet másol (+ utána rajzol)  
Megmutatjuk a tesztlap hátulján a keresztet, nem vezetjük rajta végig az ujjunkat  
vagy ceruzát. Nem is nevezzük meg. Felszólítjuk a gyermeket, hogy rajzolja utána.  
Értékelés: Jó, ha a gyermek két vonalat rajzol, amelyek valahol keresztezik egymást.  
Nem baj, ha nem egyenesek a vonalak.  
  
28- Embert rajzol 3 részben (Embernek 3 részét rajzolja)  
Ceruzát és papírt adunk a gyermeknek és felszólítjuk, hogy rajzoljon fiút vagy lányt  
(férfit vagy nőt). Ne mondjuk neki, hogy tegyen még részeket a rajzhoz. Ha úgy   
tűnik, hogy befejezte, megkérdezzük, hogy elkészült-e. Ha igent válaszol,  
értékeljük a rajzot.  
Értékelés: Jó, ha három vagy több testrészt rajzolt. Minden pár (két fül, két szem, stb.)  
egy pontot ér, egy pontot ér a nem páros testrész is (fej, nyak, test, stb.). Ha egy páros   
testrésznek hiányzik az egyik fele, nem kap pontot.  
  
29. Négyszöget másol  
Megmutatjuk a tesztlap hátán a négyszöget. Nem nevezzük meg,  
nem húzzuk utána ujjal vagy ceruzával. Felszólítjuk a gyermeket,  
rajzoljon olyat, mint a képen van.  
Értékelés: Jó, ha 4 derékszögű figurát rajzol úgy, hogy nem  
mutatták meg előzőleg, hogyan kell. Egymást metsző vonalak  
alkotják a sarkokat. Ne legyenek hegyesek vagy legömbölyítettek.  
  
30. Embert rajzol hat részben (Embernek 6 részét rajzolja)  
Adunk a gyermeknek ceruzát és papírt és felszólítjuk, hogy rajzoljon   
fiút vagy lányt (férfit vagy nőt). Ne mondjuk, hogy még kell valami a rajzhoz.  
Ha úgy tűnik, hogy végzett, megkérdezzük, hogy készen van-e.  
Ha igent mond, értékeljük a rajzot.  
Értékelés: Jó, ha hat vagy több testrészt rajzolt. Minden páros testrész egy pontot ér  
(két szem, két fül, stb.) egy-egy pontot ér minden páratlan testrész is (fej, nyak, törzs, stb.)

Egyéni szociális  
  
1. Arcot néz  
2. Visszamosolyog  
3. Spontán mosolyog  
4. Ropogós süteményt eszik egyedül (keksz, kiflivég, babapiskóta)  
5. Huzogatott játékot visszahúz (elhúzott)  
6. Bujócskát játszik  
7. Erőfeszítést tesz játék megszerzésére  
8. Kezdeti ijedtség idegenekkel szemben  
9. Tapsi-tapsi (Játékból süteményt süt!)  
10. Labdázik a vizsgálóval  
11. Kívánságot fejez ki (bőgés nélkül)  
12. Csészéből iszik  
13. Vetkőzik  
14. Házimunkát utánoz  
15. Hanalat használ, kicsit kilöttyent  
16. Egyszerű házimunkában segít  
17. Ruhadarabokat vesz magára (cipőt felvesz...)  
18. Mossa és törli kezeit  
19. Közös játékban részt vesz (fogócska)  
20. Nehézség nélkül elválik anyjától  
21. Begombol  
22. Öltözik irányítás mellett  
23. Irányítás nélkül öltözik

Egyéni szociális  
  
1. Arcot néz  
Gyermeket hátára fektetni. A vizsgáló hajoljon arccal a  
gyermek fölé 30—40 cm távolságra.  
Értékelés: Elfogadható, ha a gyermek kifejezetten ránéz a  
vizsgálóra vagy akármilyen módon megváltoztatja tevékenységét.  
  
2. Visszamosolyog  
Bejelentés alapján is elfogadható. Mosolygunk és beszélünk a gyermekhez. Nem érünk hozzá.  
Értékelés: Elfogadható, ha a gyermek visszamosolyog. Ha ez  
nem sikerül, megkérdezzük a szülőt, hogy mosolyog-e anélkül,  
hogy megérintenék.  
  
3. Spontán mosolyog  
Szülő bemondása alapján is elfogadható. A vizsgálat alatt meg  
kell figyelni, hogy a gyermek mosolyog-e a vizsgálóra, vagy  
a szülőre minden érintési vagy hanginger nélkül.  
Értékelés: Elfogadható, ha a gyermek bármikor a vizsgálat  
alatt magától mosolyog. Ha ez nem látható, kérdezzük meg a  
szülőt "Mosolyog-e a gyermek anélkül, hogy hozzáérne vagy szólna hozzá?"  
  
4. Ropogós süteményt eszik egyedül (keksz, kiflivég, babapiskóta)  
Szülő bemondása alapján is elfogadható. Meg kell kérdezni,  
hogy eszik-e a gyermek egyedül ilyen ropogós süteményt.  
Értékelés: Elfogadható, ha a szülő azt mondja, hogy a gyermek  
képes erre. "Nincs lehetőség" ha valamilyen okból nem kapott.  
  
5. Húzogatott játékot visszahúz (elhúzott)  
Adjunk a gyermeknek egy játékot. Amíg játszik vele, szelíden  
próbáljuk elhúzni tőle.  
Értékelés: Elfogadható, ha a gyermek vissza akarja húzni a  
játékot. Nem szabad, hogy a gyermek hagyja elvenni a játékát.  
  
6. Bujocskát játszik  
Lyukasszuk ki tollal vagy ceruzával egy papírlap közepét.  
Amikor a gyermek a vizsgálóra néz, takarja el az arcát a papírral.  
Kétszer nézzen ki a papír széle mellett és mondja: "Kukucs!"  
A lyukon keresztül figyelje, hogy a gyermek ódanéz-e,  
ahol kétszer egymásután feltűnt az arca.  
Értékelés elfogadható, ha a gyermek abba az irányba néz  
ahol a vizsgáló arcát látta.  
  
7. Erőfeszítést tesz játék megszerzésére  
Egy játékot, ami a gyermeknek tetszik, tegyük az asztalra egy  
kicsit messzebbre, mint ahogy eléri. Nem szabad túl sokáig  
otthagyni és nem szabad túl messzire tenni. Ez megzavarhatja a gyermeket.  
  
8. Kezdeti ijedtség idegenekkel szemben  
Elfogadható a szülő bemondása alapján is. Nézzük, hogy a gyermek  
fél-e a vizsgálótól vagy bizalmatlan-e, amikor először látja.  
  
Értékelés: Jó, ha először a gyermek habozik vagy egy kicsit ijedt,  
amikor a vizsgáló látja. Ha ezt nem látjuk, kérdezzük meg  
a szülőt, hogy a gyermek másképp viselkedik-e idegenekkel,  
mint ismerősökkel. (Nem szabad azt kérdezni, hogy fél-e az  
idegenektől, mert ez félrevezető lehet.)  
  
9. Tapsi-tapsi (Játékból süteményt süt!)  
Szülő bemondása is elfogadható. Próbájuk rávenni, hogy  
tapsikoljon vagy intsen pá-pá-t. Ne érintsük meg a gyermek kezét vagy karját.  
Értékelés: Jó, ha a gyermek reagál erre. Ha ezt nem látjuk,  
kérdezzük meg a szülőt, játszik-e ilyen játékokat a gyermek,  
anélkül, hogy a szülő mozgatná a karját vagy kezét.  
  
10. Labdázik a vizsgálóval  
Gurítsunk labdát a gyermeknek és próbáljuk elérni, hogy visszadobja vagy gurítsa.  
Értékelés: Jó, ha a gyermek gurítja vagy löki a labdát a  
vizsgáló felé. (Ha a kezébe adja, nem elfogadható.)  
  
11. Kíváncsiságot fejez ki (bőgés nélkül)  
Bemondásra el lehet fogadni. Kérdezzük meg a szülőt, hogy a  
gyermek hogyan közli a kívánságait. (Pl. 'Hogyan tudatja  
önnel a gyermek, hogy egy pohár vizet vagy egy játékot kér?)  
Értékelés: Jó, ha a gyermek rámutat arra, amit akar, ráncigálja a felnőttet  
vagy mond egy szót (Sírás nem fogadható el.)  
  
12. Csészéből iszik  
Bemondásra el lehet fogadni. Kérdezzük meg a szülőt, hogy a  
gyermek meg tudja-e fogni a csészét vagy poharat és úgy inni  
belőle, hogy ne sok menjen mellé.  
Értékelés: Jó, ha meg tudja csinálni (A csészének ne legyen  
csőre.)  
  
13. Vetkőzik  
Szülő bemondása elfogadható. Kérdezzük meg a szülőt, hogy a  
gyermek le tudja-e venni valamilyen ruhadarabját: pl. kabátot, cipőt, alsóneműjét.  
Értékelés: Jó, ha a gyermek le tudja venni ruhadarabját,  
de sapka, zokni, pelenka nem számít.  
  
  
14. Házimunkát utánoz  
Szülő bemondása is jó. Kérdezzük meg a szülőt, utánoz-e a  
gyermek házimunkát, pl.: portörlés vagy söprés.  
Értékelés: Jó, ha a gyermek bármilyen fajta házimunkát  
utánoz.  
  
15. Kanalat használ, kicsit kilöttyent  
Szülő bemondása is jó. Kérdezzük meg a szülőt, eszik-e a  
gyermek kanállal, vagy villával, és ha igen mennyi megy mellé.  
Értékelés: Jó, ha a gyermek tud kanállal vagy villával ételt  
tenni a szájába és nem sok megy mellé.  
  
16. Egyszerű házimunkában segít  
Bemondás is jó. Kérdezzük meg a szülőt, hogy a gyermek segít-e  
egyszerű dolgokban otthon, pl. eltenni a játékait vagy odahoz-e valamit,  
ha a szülő kéri.  
Értékelés: Jó, ha a gyermek bármit segít otthon.  
  
17. Ruhadarabot vesz magára (Cipőt felvesz....)  
Bemondás is jó. Kérdezzük meg a szülőt, hogy a gyermek  
fel tudja-e venni valamilyen ruhadarabját, pl. alsónadrág,  
zokni, cipő.  
Értékelés: Jó, ha a gyermek akármilyen saját ruhadarabját  
fel tudja venni. Nem kell befűzni a cipőt és nem kell a megfelelő láb.  
(Rossz, ha a gyermek csak felnőtt méretű ruhát tud felvenni.)  
  
18. Mossa és törli kezeit  
Bemondás is jó. Kérdezzük meg a szülőt, hogy a gyermek meg  
tudja-e mosni és törölni a kezét.  
Értékelés: Csak akkor jó, ha mindkét feladatnak minden részét  
el tudja végezni segítség nélkül, kivéve a csapok kinyitását,  
ha nem éri el őket. A kéz ne maradjon szappanos és legyen  
majdnem teljesen száraz.  
  
19. Közös játékban részt vesz (fogócska)  
Bemondás is jó. Kérdezzük meg a szülőt, hogy milyen játékokat játszik más gyermekekkel.  
Értékelés: Jó, ha a gyermek olyan játékokat játszik, amelyekben  
szerepeket kell változtatni. Pl. fogócska vagy rabló-pandur,  
bujócska. Kergetőzés és verekedés nem elfogadható. Az sem  
elfogadható, ha a gyermek egyedül játszik autóval, vagy babával,  
ugyanott, ahol más gyermekek is játszanak.  
  
20. Nehézség nélkül elválik anyjától  
  
Bemondás is jó. A vizsgálat végén meg kell figyelni, mit  
csinál a gyermek, hogy maradjon a vizsgálóval amíg a szülő  
elhagyja a szobát, vagy nézzük, hogy hajlandó-e a szülő  
nélkül a vizsgálóval kimenni a szobából. Ezt a vizsgálat  
végére kell hagyni, nehogy a gyermeket megzavarjuk.  
  
Értékelés: Jó, ha a gyermek nem lesz túl izgatott. Ha ez  
nem derül ki, kérdezzük meg a szülőt, hogy ott lehet-e  
hagyni a gyermeket más felügyelete alatt. Jó, ha a szülő igennel válaszol.  
  
21. Begombol  
  
Bemondás is jó. Kérdezzük meg a szülőt, hogy valamilyen ruhadarabját  
be tudja-e gombolni a gyermek.  
Értékelés: Jó, ha a szülő igent mond. Nem baj, ha nem a megfelelő lyukba.  
  
22. Öltözködik irányítás mellett  
Bemondás is jó. Kérdezzük meg, fel tud-e öltözni a gyermek,  
ha igen, mennyi segítségre van szüksége.  
Értékelés: Jó, ha a gyermek fel és le tudja venni a ruháját,  
tudja melyik az eleje, melyik a háta, tud gombolni és  
csak a cipő befűzéséhez és a helyes gomblyukba gomboláshoz  
kell neki segítség. A szülő irányíthatja, de nem segíthet.  
Nem lehet elfogadni, ha nem tud gombolni.  
  
23. Irányítás nélkül öltözik  
Bemondás is jó. Kérdezzük meg a szülőt, tud-e a gyermek  
öltözködni segítség nélkül.  
Értékelés: Jó, ha teljesen és helyesen fel tud öltözni  
segítség nélkül. Segíteni csak a cipőfűzésnél szabad és  
lányoknál ha hátul van gomb vagy cipzár.

TARTALOMJEGYZÉK  
  
Nagymozgás ............................ 1 - 8 old.  
Beszéd .............................. 9 - 17 old.  
Finommozgás ............................ 18 - 29 old.  
Egyéni szociális ..................... 30 - 35 old.